CELEX: 32006R1837
Language: da
Date: 2006-12-12 00:00:00
Title: Kommissionens forordning (EF) nr. 1837/2006 af 13. december 2006 om genåbning af fiskeriet efter sild i ICES-område IVc og VIId fra fartøjer, der fører fransk flag

14.12.2006   
            
            
               DA
            
            
               Den Europæiske Unions Tidende
            
            
               L 354/35
            
         
      KOMMISSIONENS FORORDNING (EF) Nr. 1837/2006
   af 13. december 2006
   om genåbning af fiskeriet efter sild i ICES-område IVc og VIId fra fartøjer, der fører fransk flag
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
   ud fra følgende betragtninger:
   
               (1)
            
            
               Ved Rådets forordning (EF) nr. 51/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), fastsættes der kvoter for 2006.
            
         
               (2)
            
            
               Den 28. februar 2006 meddelte Frankrig Kommissionen, jf. artikel 21, stk. 2, i forordning (EØF) nr. 2847/93, at fiskeriet efter sild i ICES-område IVc og VIId fra fartøjer, der fører fransk flag, eller som er registreret i Frankrig, ville blive midlertidigt indstillet med virkning fra den 1. marts 2006.
            
         
               (3)
            
            
               I overensstemmelse med artikel 21, stk. 3, i forordning (EØF) nr. 2847/93 og artikel 26, stk. 4, i forordning (EF) nr. 2371/2002 vedtog Kommissionen den 26. april 2006 forordning (EF) nr. 636/2006 (4) om forbud mod fiskeri efter sild i ICES-område IVc og VIId fra fartøjer, der fører fransk flag eller som er registreret i Frankrig, med virkning fra samme dato.
            
         
               (4)
            
            
               Ifølge de franske myndigheders oplysninger til Kommissionen er der stadig en mængde sild til rådighed i Frankrigs kvote for ICES-område IVc og VIId. Det bør derfor tillades fartøjer, der fører fransk flag, eller som er registreret i Frankrig, at genoptage fiskeriet efter sild i disse farvande.
            
         
               (5)
            
            
               Tilladelsen bør træde i kraft den 19. oktober 2006, således at den pågældende mængde sild kan opfiskes før indeværende års udgang.
            
         
               (6)
            
            
               Kommissionens forordning (EF) nr. 636/2006 bør derfor ophæves med virkning fra den 19. oktober 2006 —
            
         UDSTEDT FØLGENDE FORORDNING:
   Artikel 1
   Ophævelse
   Forordning (EF) nr. 636/2006 ophæves.
   Artikel 2
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 19. oktober 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. december 2006.
      
         
            På Kommissionens vegne
         
         Jörgen HOLMQUIST
         
         
            Generaldirektør for fiskeri og maritime anliggender
         
      
   
   
      (1)  EFT L 358 af 31.12.2002, s. 59.
   
      (2)  EFT L 261 af 20.10.1993, s. 1. Senest ændret ved forordning (EF) nr. 768/2005 (EUT L 128 af 21.5.2005, s. 1).
   
      (3)  EUT L 16 af 20.1.2006, s. 1. Senest ændret ved Kommissionens forordning (EF) nr. 1642/2006 (EUT L 308 af 8.11.2006, s. 5).
   
      (4)  EUT L 112 af 26.4.2006, s. 10.
   
      BILAG
      
                  Nr.
               
               
                  59
               
            
                  Medlemsstat
               
               
                  Frankrig
               
            
                  Bestand
               
               
                  HER/4CXB7D — Genåbning
               
            
                  Art
               
               
                  Sild (Clupea harengus)
               
            
                  Område
               
               
                  IVc, VIId
               
            
                  Dato
               
               
                  19. oktober 2006